Document ID: 31994R3024

ΚΑΝΟΝΙΣΜΟΣ (ΕΚ) αριθ. 3024/94 ΤΗΣ ΕΠΙΤΡΟΠΗΣ της 13ης Δεκεμβρίου 1994 για τροποποίηση του κανονισμού (ΕΟΚ) αριθ. 2729/88 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1442/88 του Συμβουλίου σχετικά με τη χορήγηση, για τις περιόδους εμπορίας 1988/89 μέχρι 1995/96, πριμοδοτήσεων για την οριστική εγκατάλειψη αμπελουργικών εκτάσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 για τη χορήγηση, για τις αμπελουργικές περιόδους 1988/89 μέχρι 1995/96, πριμοδοτήσεων για οριστική εγκατάλειψη αμπελουργικών εκτάσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1990/93 (2), και ιδίως το άρθρο 9α,
Εκτιμώντας:
ότι ο κανονισμός (ΕΟΚ) αριθ. 1442/88 έχει προσαρμοστεί, από τεχνική άποψη, στον κανονισμό (ΕΟΚ) αριθ. 1990/93- ότι οι όροι που πρέπει να καθορισθούν όπως προβλέπεται στο άρθρο 9α παράγραφος 1 πρώτο εδάφιο του κανονισμού (ΕΟΚ) αριθ. 1442/88 που αφορά τη χορήγηση ενός συμπληρώματος πριμοδότησης για την πραγματοποίηση της ανταλλαγής των αγροτεμαχίων, έχουν προσδιοριστεί στο άρθρο 10 του κανονισμού (ΕΟΚ) αριθ. 2729/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3255/93 (4)-
ότι η διαδικασία αυτή βασίζεται σε ένα στόχο αναδιάρθρωσης των αμπελουργικών εκμεταλλεύσεων και του αμπελώνα, με σκοπό να αποφευχθεί ο κατακερματισμός του κτηματολογίου ή/και να προξενηθούν περιβαλλοντικά προβλήματα-
ότι πρέπει η διαδικασία της προηγούμενης ανταλλαγής αγροτεμαχίων να απλουστευθεί και να προσαρμοσθεί στις ειδικές καταστάσεις κάθε κράτους μέλους- ότι πρέπει να τροποποιηθεί, κατά συνέπεια, ο κανονισμός (ΕΟΚ) αριθ. 2729/88-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 10 παράγραφοι 2 και 3 του κανονισμού (ΕΟΚ) αριθ. 2729/88 αντικαθίσταται από το ακόλουθο κείμενο:
"2. Τα κράτη μέλη γνωστοποιούν στην Επιτροπή, προς έγκριση, τη διαδικασία την οποία προτίθενται να ακολουθήσουν για την εφαρμογή του συστήματος ανταλλαγής αγροτεμαχίων που προβλέπεται στο άρθρο 9α παράγραφος 1 του κανονισμού (ΕΟΚ) αριθ. 1442/88 σχετικά με τη χορήγηση πριμοδοτήσεων για την οριστική εγκατάλειψη αμπελουργικών εκτάσεων."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται μετά από τις οριστικές εγκαταλείψεις αμπελουργικών εκτάσεων που πραγματοποιούνται στο πλαίσιο της περιόδου 1994/95.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1994.

Labels: 3
6